основа на цени или референтни стойности без нарушения.
 (26)
 На 8 ноември 2018 г. Комисията предостави първа бележка към досието („бележката от 8 ноември 2018 г.“), като потърси становището на заинтересованите страни относно съответните източници, които Комисията може да използва за определянето на нормалната стойност. В бележката от 8 ноември 2018 г. Комисията предостави списък на всички производствени фактори, като материали, енергия и труд, използвани от производителите износители за производството на продукта, предмет на прегледа. Освен това, като взе предвид критериите, определящи избора на цени или референтни стойности, при които няма нарушения, службите на Комисията определиха на този етап Бразилия, Мексико, Русия и Турция като потенциални представителни държави. В бележката от 8 ноември 2018 г. беше посочено и намерението да се използват международни референтни стойности за разходите за основната суровина.
 (27)
 На всички заинтересовани страни беше предоставена възможността за коментар в рамките на 10 дена. Бяха получени коментари от двамата производители от Съюза. По-конкретно, промишлеността на Съюза представи информация, че разходите в Турция представляват по-добра основа, отколкото тези в Мексико, Бразилия или Русия.
 (28)
 Комисията отговори на коментарите, получени от двамата производители от Съюза, във втората бележка от 6 март 2019 г. относно източниците, които могат да се ползват за определяне на нормалната стойност („бележката от 6 март 2019 г.“). В бележката от 6 март 2019 г., въз основа на информацията, налична на този етап, Турция беше определена за най-подходящата представителна страна по член 2, параграф 6а, буква а), първо тире на основния регламент. Освен това в бележката от 6 март 2019 г. беше посочено също, че по отношение на разходите за труд и електроенергия Комисията възнамерява да използва данните, публикувани от Турския статистически институт. Беше посочено и че, въз основа на наличната информация, изглежда, че продуктът, предмет на прегледа, не се произвежда извън КНР и Съюза. Поради това Комисията заяви, че възнамерява да използва публично наличните данни от двамата оказали съдействие производители от Съюза по отношение на общопроизводствените разходи, ПОАР и печалбата. Що се отнася до нетната цена на суровината (волфрамов оксид, включен в амониев параволфрамат), се предвижда използването на международна референтна стойност на Platts Metals Week, както е публикувана от Националния център за информация относно минералите към Геоложкия институт на САЩ.
 (29)
 На всички заинтересовани страни беше предоставена възможност да коментират, в рамките на 10 дена, но коментари не бяха получени.
 1.9.1. Последваща процедура
 (30)
 На 6 май 2019 г. Комисията разгласи основните факти и съображения, въз основа на които възнамерява да отмени антидъмпинговите мита („окончателно разгласяване“). На всички страни беше предоставен срок, в който да могат да представят коментари по разгласяването и да поискат да бъдат изслушани от Комисията и/или от служителя по изслушванията при търговските процедури.
 (31)
 Една страна представи коментари, като изтъкна вече надлежно обяснени в настоящия регламент теми. Не бяха получени искания за изслушване.
 2. ПРОДУКТ, ПРЕДМЕТ НА ПРЕГЛЕДА, И СХОДЕН ПPОДУКТ
 2.1. Продукт, предмет на прегледа
 (32)
 Продуктът, предмет на прегледа, е същият като този при първоначалното разследване, а именно волфрамови електроди за заваряване, включително волфрамови подложки и пръчки за електроди за заваряване,